


# 

# **მოქალაქის გზამკვლევი**

ბორჯომის მუნიციპალიტეტი

2024 წელი

წინამდებარე მოქალაქის გზამკვლევი მომზადდა ევროკავშირის ფინანსური მხარდაჭერით, გაეროს განვითარების პროგრამის პროექტის - „სოფლის განვითარების გაუმჯობესება საქართველოში“ ფარგლებში ადგილობრივი თვითმმართველობის ორგანოებთან თანამშრომლობით. შესაძლებელია ის არ ასახავდეს ევროკავშირის შეხედულებებს.

# სარჩევი

შესავალი

ტერმინთა განმარტება

საბიუჯეტო პროცესი

მუნიციპალიტეტის ძირითადი ფინანსური დოკუმენტები

მუნიციპალიტეტის ბიუჯეტის სტრუქტურა

ბორჯომის მუნიციპალიტეტის ძირითადი ფინანსური მაჩვენებლები 2024 წლისათვის

ბორჯომის მუნიციპალიტეტის პრიორიტეტები, პროგრამები და ქვეპროგრამები

# შესავალი

მუნიციპალიტეტის განვითარების დოკუმენტები (სოციალურ-ეკონომიკური განვითარების სტრატეგია, სამოქმედო გეგმები, პრიორიტეტების დოკუმენტი, ბიუჯეტი, პოლიტიკის დოკუმენტები) უნდა იქმნებოდეს მოქალაქეთა უშუალო მონაწილეობითა და აქტიური ჩართულობით. ამასთან, დაგეგმვის პროცესი უნდა იყოს ინკლუზიური და ადგილობრივმა ხელისუფლებამ უნდა უზრუნველყოს საზოგადოების ყველა ჯგუფის ჩართულობა. ხელისუფლებისა და მოქალაქეების თანამშრომლობა ხელს უწყობს გადაწყვეტილების მიღების პროცესის გამჭვირვალობას და საჯარო მმართველობის გაუმჯობესებას.

ადგილობრივი განვითარებისთვის უმნიშვნელოვანესია, რომ მუნიციპალიტეტში დაგეგმვა ხდებოდეს ქვემოდან ზემოთ მიდგომით და ბიუჯეტი შემუშავდეს მოქალაქეთა ინიციატივებისა და საჭიროებების გათვალისწინებით.

თქვენ, მოქალაქეებს, უფლება გაქვთ გქონდეთ ინფორმაცია ადგილობრივი თვითმმართველობის ბიუჯეტის შესახებ, იცოდეთ, როგორ იხარჯება თქვენ მიერ გადახდილი გადასახადებიდან შეგროვებული საჯარო ფინანსები და გათვალისწინებულია თუ არა ბიუჯეტში თქვენი საჭიროებები. იმისათვის, რომ შეძლოთ საბიუჯეტო პროცესებში ჩართვა, პირველ რიგში, უნდა იცოდეთ, როდის იწყება მუშაობა მომავალი წლის ბიუჯეტზე და რა ფორმით შეგიძლიათ მონაწილეობის მიღება თქვენი მუნიციპალიტეტის ბიუჯეტის შემუშავებაში.

**მოქალაქე ჩართული უნდა იყოს:**

**! ! ! თქვენ გაქვთ უფლება:**

* ჩაერთოთ თქვენს დასახლებულ პუნქტში საჭიროებათა გამოვლენაში;
* ჩაერთოთ მუნიციპალიტეტის პრიორიტეტების შერჩევის მიზნით ჩატარებულ სხვადასხვა გამოკითხვაში;
* დაესწროთ პრიორიტეტების განსაზღვრის მიზნით ჩატარებულ შეხვედრებს;
* თქვენს მუნიციპალიტეტში არსებული პრობლემის მოგვარების მიზნით მოამზადოთ პეტიცია და თანამოაზრეებთან ერთად შეიტანოთ საკრებულოში;
* წერილობითი ან ზეპირი ინიციატივით მიმართოთ ადგილობრივ ხელისუფლებას და მოითხოვოთ ბიუჯეტში თქვენთვის მნიშვნელოვანი საკითხების გათვალისწინება;
* გაეცნოთ მერიის მიერ საკრებულოში წარდგენილ ბიუჯეტის პროექტს;
* მონაწილეობა მიიღოთ ბიუჯეტის საჯარო განხილვებში და შეკითხვით მიმართოთ თვითმმართველობის თანამდებობის პირებს;
* დაესწროთ ბიუჯეტის განხილვას საკრებულოში და საკრებულოს კომისიებში;
* მონიტორინგი გაუწიოთ ადგილობრივი ბიუჯეტის ხარჯვას და გამოითხოვოთ საჭირო დოკუმენტები მუნიციპალიტეტის შესაბამისი სამსახურებიდან;
* გაეცნოთ ბიუჯეტის შესრულების კვარტალურ და წლიურ ანგარიშებს;
* დაესწროთ მერისა და საკრებულოს დეპუტატების ანგარიშების წარდგენას.

წინამდებარე გზამკვლევი მომზადდა იმისათვის, რომ თქვენ, მოქალაქეებმა, შეძლოთ აქტიურად ჩაერთოთ საბიუჯეტო პროცესებში და გქონდეთ ინფორმაცია მუნიციპალიტეტის პრიორიტეტებისა და პროგრამების შესახებ. გზამკვლევში მოცემულია ბორჯომის მუნიციპალიტეტის 2024 წლის ბიუჯეტის ძირითადი პარამეტრები და 2024-2028 წლების პრიორიტეტები. იმისათვის, რომ ბიუჯეტი უკეთ აღსაქმელი გახდეს, ფინანსური მონაცემები წარმოდგენილია გრაფიკების სახით.

# ტერმინთა განმარტება

**ბიუჯეტი** - საქართველოს ცენტრალური, ავტონომიური რესპუბლიკებისა და ადგილობრივი ხელისუფლებების ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდელებისა და ნაშთის ცვლილების ერთობლიობა, რომელიც დამტკიცებულია საქართველოს ცენტრალური, ავტონომიური რესპუბლიკებისა და ადგილობრივი ხელისუფლებების შესაბამისი ორგანოების მიერ.

**დამტკიცებული ბიუჯეტი** – შესაბამისი ხელისუფლების წარმომადგენლობითი ორგანოს მიერ დამტკიცებული სახელმწიფო, ავტონომიური რესპუბლიკის რესპუბლიკური ან ადგილობრივი თვითმმართველი ერთეულის ბიუჯეტი.

**დაზუსტებული ბიუჯეტი** – კორექტირებული სახელმწიფო, ავტონომიური რესპუბლიკის რესპუბლიკური ან ადგილობრივი თვითმმართველი ერთეულის ბიუჯეტი.

**ასიგნება** – საბიუჯეტო წლის განმავლობაში ბიუჯეტით გათვალისწინებული მოცულობის ფარგლებში გადახდის განხორციელების უფლებამოსილება.

**პრიორიტეტი** − საქართველოს სახელმწიფო, ავტონომიური რესპუბლიკების რესპუბლიკური და ადგილობრივი თვითმმართველი ერთეულების ბიუჯეტებით გათვალისწინებული ასიგნებების ძირითადი მიმართულება, რომლის ფარგლებშიც მხარჯავი დაწესებულებები/საბიუჯეტო ორგანიზაციები ახორციელებენ პროგრამებს/ქვეპროგრამებს. პრიორიტეტის ფარგლებში შესაძლებელია ასევე გათვალისწინებულ იქნეს სხვადასხვა საბიუჯეტო ორგანიზაციის ფუნქციონირებისათვის საჭირო ღონისძიებები.

**პროგრამა** − ბიუჯეტით განსაზღვრული პრიორიტეტების მიზნების მისაღწევად განსახორციელებელი ღონისძიებების ერთობლიობა, რომლებიც დაჯგუფებულია მსგავსი შინაარსის მიხედვით, ხორციელდება ერთი საბოლოო შედეგის მისაღწევად და რომელთა განხორციელებისთვის პასუხისმგებელია ერთი მხარჯავი დაწესებულება.

**ქვეპროგრამა** − მხარჯავი დაწესებულების პროგრამის ფარგლებში საბიუჯეტო ორგანიზაციის მიერ განსახორციელებელი ღონისძიებების ერთობლიობა.

**პროფიციტი** - საბიუჯეტო პროფიციტია, თუ ბიუჯეტის დაგეგმილი შემოსავალი აჭარბებს გასავალ ნაწილს.

**დეფიციტი** - საბიუჯეტო დეფიციტია, თუ ბიუჯეტის დაგეგმილი გასავალი აჭარბებს შემოსავალ ნაწილს.

# საბიუჯეტო პროცესი

* ადგილობრივ თვითმმართველ ერთეულს აქვს საკუთარი დამოუკიდებელი ბიუჯეტი;
* ადგილობრივი თვითმმართველი ერთეულის ბიუჯეტი დამოუკიდებელია როგორც სხვა თვითმმართველი ერთეულის ბიუჯეტისგან, ისე სახელმწიფო ბიუჯეტისგან და ავტონომიური რესპუბლიკების რესპუბლიკური ბიუჯეტებისგან;
* მუნიციპალიტეტს აქვს საკუთარი შემოსულობები (სხვადასხვა წყაროდან მიღებული ფინანსური სახსრები);
* თვითმმართველი ერთეულის ხელისუფლება ადგილობრივი მოსახლეობის საჭიროებების გათვალისწინებით საკუთარი ფინანსების ხარჯვის გადაწყვეტილებას იღებს დამოუკიდებლად;
* საქართველოს ცენტრალურ და ავტონომიური რესპუბლიკების ხელისუფლებებს უფლება არა აქვთ ჩაერიონ ადგილობრივი თვითმმართველობის ორგანოების საბიუჯეტო უფლებამოსილებებში.

მუნიციპალიტეტში მომდევნო წლის ბიუჯეტზე მუშაობა იწყება 10 თვით ადრე. მაგალითად, მუნიციპალიტეტის 2024 წლის ბიუჯეტის მომზადებაზე მერიამ მუშაობა დაიწყო 2023 წლის 1 მარტს, ხოლო საკრებულოში წარადგინა 2023 წლის 15 ნოემბერს.

იმისათვის, რომ თქვენ, მოქალაქეებმა, შეძლოთ საბიუჯეტო პროცესებში ჩართვა, ქვემოთ მოცემულია ინფორმაცია, თუ როდის იწყება პრიორიტეტების დოკუმენტისა და ბიუჯეტის პროექტის მომზადება, ვინ არის მუნიციპალიტეტში ბიუჯეტზე პასუხისმგებელი და რა დროს შეგიძლიათ ჩაერთოთ ამ პროცესში.

ბიუჯეტზე პასუხისმგებლობა თვითმმართველობის აღმასრულებელ და წარმომადგენლობით ორგანოებს შორის გადანაწილებულია შემდეგი სახით:

ქვემოთ მოცემულ გრაფიკში კი წარმოდგენილია საბიუჯეტო ციკლის ეტაპების თანამიმდევრობა:

ბიუჯეტირების პროცესი სამ ძირითად ეტაპს მოიცავს და სამივე ეტაპზე თქვენი, როგორც მოქალაქის მონაწილეობა უმნიშვნელოვანესია. ამ პროცესში ჩართვა სხვადასხვა მექანიზმის საშუალებით შეგიძლიათ, კერძოდ:

## ადგილობრივი თვითმმართველი ერთეულის საბიუჯეტო კალენდარი

|  |  |  |
| --- | --- | --- |
|  | პერიოდი | საბიუჯეტო აქტივობა |
| ბიუჯეტის მომზადება | 1 მარტი | იწყება პრიორიტეტების დოკუმენტზე მუშაობა. |
| მარტი | მუნიციპალური სამსახურების კოორდინაციის მიზნით იქმნება სამუშაო ჯგუფი. |
| 15 ივლისი | საქართველოს ფინანსთა სამინისტრო დასაგეგმი საბიუჯეტო წლის ძირითად საბიუჯეტო პარამეტრებს აწვდის ადგილობრივი თვითმმართველობის შესაბამის ორგანოებს (მერიას). |
| 15 ივლისიდან | საფინანსო სამსახური გაიანგარიშებს შემოსულობებისა და გადასახდელების საპროგნოზო მაჩვენებლებს და იწყებს შესაბამის პროცედურებს ადგილობრივი თვითმმართველი ერთეულის ბიუჯეტის პროექტის შესადგენად. |
| 15 აგვისტომდე | სამუშაო ჯგუფი ამზადებს პრიორიტეტების დოკუმენტის პირველად ვარიანტს, რომელსაც იწონებს მუნიციპალიტეტის მერი. |
| არა უგვიანეს 15 სექტემბრისა | მუნიციპალური სამსახურები მომავალი წლისთვის მათი სამსახურის აქტივობების შესაბამისად ამზადებენ ბიუჯეტს და განსახილველად წარუდგენენ საფინანსო სამსახურს. |
| არა უგვიანეს 1 ოქტომბრისა | მუნიციპალიტეტის საფინანსო სამსახური 2024 წლის ბიუჯეტის პროექტის წინასწარ ვარიანტს განსახილველად წარუდგენს მერის ბრძანებით შექმნილ სამუშაო ჯგუფს. |
| არა უგვიანეს 5 ოქტომბრისა | საქართველოს ფინანსთა სამინისტრო ადგილობრივი თვითმმართველობის ორგანოებს აცნობებს მიზნობრივი ტრანსფერის საპროგნოზო პარამეტრებს და გადასაცემი ფინანსური დახმარებისა და გადასახადებიდან მისაღები შემოსავლების საპროგნოზო მაჩვენებლებს. |
| ბიუჯეტის განხილვა და დამტკიცება | არა უგვიანეს 15 ნოემბრისა | მერი საკრებულოს წარუდგენს ბიუჯეტის პროექტს და პრიორიტეტების დოკუმენტს. |
| 20 ნოემბრისთვის | ბიუჯეტის პროექტის საკრებულოში შეტანიდან 5 დღეშიბიუჯეტის პროექტი ქვეყნდება საჯარო განხილვისთვის. |
| არა უგვიანეს 25 ნოემბრისა | ადგილობრივი თვითმმართველობის წარმომადგენლობითი ორგანოს თავმჯდომარე ბიუჯეტის პროექტს შენიშვნებით (ასეთის არსებობის შემთხვევაში) უბრუნებს მერს. |
| არა უგვიანეს 10 დეკემბრისა | მერი ბიუჯეტის პროექტისა და პრიორიტეტების დოკუმენტის იმავე ან შესწორებულ ვარიანტებს წარუდგენს წარმომადგენლობით ორგანოს (საკრებულოს). |
| 31 დეკემბრამდე | ახალი საბიუჯეტო წლის დაწყებამდე ადგილობრივი თვითმმართველობის წარმომადგენლობითი ორგანო საჯაროდ იხილავს და იღებს გადაწყვეტილებას ბიუჯეტის პროექტის დამტკიცების თაობაზე. გადაწყვეტილება ბიუჯეტის პროექტის დამტკიცების შესახებ მიიღება წარმომადგენლობითი ორგანოს სიითი შემადგენლობის უმრავლესობით. |
| ბიუჯეტის შესრულება / ანგარიშგება | ყოველ თვის 10 რიცხვისთვის (თებერვალი, მარტი, აპრილი ...) | საფინანსო სამსახური ყოველი თვის დასრულებიდან 10 დღის ვადაში ამზადებს ანგარიშს ადგილობრივი თვითმმართველი ერთეულის ბიუჯეტის შემოსულობების, გადასახდელების, ნაშთის ცვლილებისა და მთლიანი სალდოს ჩვენებით. |
| 30 აპრილი; 31 ივლისი, 31 ოქტომბერი | ყოველი კვარტალის დასრულებიდან 1 თვის ვადაში ადგილობრივი თვითმმართველობის აღმასრულებელი ორგანო შესაბამის წარმომადგენლობით ორგანოს წარუდგენს ბიუჯეტის შესრულების კვარტალურ მიმოხილვას, რომელიც მოიცავს ბიუჯეტის ფაქტობრივი მოცულობების შედარებას შესაბამისი პერიოდის გეგმურ მაჩვენებლებთან. |
| 28 მარტი | საფინანსო სამსახური საბიუჯეტო წლის დასრულებიდან არა უგვიანეს 2 თვისა ამზადებს ბიუჯეტის შესრულების წლიურ ანგარიშს და წარუდგენს საკრებულოს. |
| 1 მაისი | საკრებულო არა უგვიანეს 1 მაისისა საჯაროდ იხილავს ბიუჯეტის შესრულების წლიურ ანგარიშს და იღებს გადაწყვეტილებას მისი დამტკიცების ან დაუმტკიცებლობის შესახებ. |

### მუნიციპალიტეტის ძირითადი ფინანსური დოკუმენტები

### მუნიციპალიტეტის ძირითადი ფინანსური დოკუმენტებია:

**ადგილობრივი თვითმმართველი ერთეულის პრიორიტეტების დოკუმენტი** არის ადმინისტრაციული ერთეულების განვითარების ძირითადი გეგმა, რომელიც ასახავს ინფორმაციას საშუალოვადიანი სამოქმედო გეგმების შესახებ. დოკუმენტი უნდა მოიცავდეს ინფორმაციას როგორც გასულ პერიოდზე, ისე მომდევნო 4 წლის განმავლობაში მუნიციპალიტეტის ბიუჯეტიდან დასაფინანსებელ ძირითად პრიორიტეტებსა და პროგრამებზე.

**მუნიციპალიტეტის ბიუჯეტი** არის მისაღები შემოსულობების (სხვადასხვა წყაროდან მიღებული ფულადი სახსრების ერთობლიობა), გასაწევი გადასახდელებისა *(გასაცემი ფულადი სახსრების ერთობლიობა)* და ნაშთის ცვლილების (წინა წელს დარჩენილი თანხა, რომელიც ვერ დაიხარჯა და მოხდება მისი გამოყენება ან დაგროვება) ერთობლიობა.

მუნიციპალიტეტის პრიორიტეტების დოკუმენტთან და წლიურ ბიუჯეტთან ერთად საკრებულოს 15 ნოემბერს წარედგინება შემდეგი დოკუმენტები:

* ბიუჯეტის პროექტის განმარტებითი ბარათი;
* მუნიციპალიტეტის პროგრამული ბიუჯეტის დანართი, რომელშიც მოცემულია თითოეული პროგრამისა და ქვეპროგრამის აღწერა, მათი მოსალოდნელი შედეგი და შედეგების შეფასების ინდიკატორები (საბაზისო და მიზნობრივი მაჩვენებელი, ცდომილების ალბათობა და შესაძლო რისკები).

### მუნიციპალიტეტის პრიორიტეტების დოკუმენტის სტრუქტურა

პრიორიტეტების დოკუმენტი მოიცავს ინფორმაციას როგორც გასულ პერიოდზე ***(2021 და 2022წლები)***, ისე მომდევნო 4 წლის განმავლობაში (***დასაგეგმი და დასაგეგმის შემდგომი სამი წელი*** - ***2023-2026 წლები)*** მუნიციპალიტეტის ბიუჯეტიდან დასაფინანსებელ ძირითად პრიორიტეტებსა და პროგრამებზე. პრიორიტეტის დოკუმენტი სამი თავისგან შედგება. ესენია:

### მუნიციპალიტეტის ბიუჯეტის სტრუქტურა

მუნიციპალიტეტის ბიუჯეტში ფინანსური მონაცემები წარმოდგენილია გასული, მიმდინარე და დასაგეგმი საბიუჯეტო წლებისთვის. მაგალითად, 2024 წლის ბიუჯეტში არის ინფორმაცია 2022 და 2023 წლების ფინანსური მაჩვენებლების შესახებ.

*თანხა ათას ლარში*

|  |  |  |  |  |  |
| --- | --- | --- | --- | --- | --- |
| დასახელება | 2022 წლის ფაქტი \* | 2023 წლის გეგმა \* | 2024 წლის გეგმა | | |
| **სულ** | **მათ შორის** | |
| საკუთარი შემოსავლები | სახელმწიფო ბიუჯეტის ფონდებიდან \* გამოყოფილი ტრანსფერები |
|  | | | | | |
| * **\* შენიშვნა** | \* ***ფაქტი*** - რადგან საკრებულოს უკვე დამტკიცებული აქვს ბიუჯეტის შესრულება. მაგალითად, 2022 წლის ბიუჯეტის შესრულება დამტკიცდა 2023 წლის 1 მაისამდე. | ***გეგმა*** - რადგან წელი არ დასრულებულა. მას შემდეგ, რაც 2024 წლის 1 მაისამდე საკრებულო დაამტკიცებს 2024წლის ბიუჯეტის შესრულებას,დაიწერება ფაქტი. |  |  | მუნიციპალიტეტებისთვის ტრანსფერები გამოიყოფა სახელმწიფო ბიუჯეტის შემდეგი ფონდებიდან:   * საქართველოს რეგიონებში განსახორციელებელი პროექტების ფონდი (რგპფ); * სოფლის მხარდაჭერის პროგრამა; * მაღალმთიანი დასახლებების განვითარების ფონდი; * საქართველოს მთავრობის სარეზერვო ფონდი. |

**მუნიციპალიტეტის ბიუჯეტი შედგება შემდეგი თავებისაგან:**

ბიუჯეტის **პირველი თავი (***მუნიციპალიტეტის ბიუჯეტის ძირითადი მაჩვენებლები) შედგება შემდეგი მუხლებისაგან:*

ბიუჯეტის **მეორე თავში** (მუნიციპალიტეტის ბიუჯეტის პრიორიტეტები, პროგრამები და ქვეპროგრამები)მოცემულია ინფორმაცია პროგრამის/ქვეპროგრამის შესახებ.

აღსანიშნავია, რომ პრიორიტეტების დოკუმენტსა და ბიუჯეტში მოცემულ პრიორიტეტებს, პროგრამებსა და ქვეპროგრამებს აქვს თავისი კოდები, რომლებსაც პროგრამული კოდი ჰქვია. პრიორიტეტების კოდი 4-ციფრიანია - ბოლო ორი ციფრით - 00, 4-ციფრიანია ასევე პროგრამის კოდიც - ბოლო ორი ციფრით - 01, 02 ან 03, ქვეპროგრამის კოდი კი 6-ციფრიანია - პროგრამის ოთხნიშნა კოდს ემატება ქვეპროგრამის კიდევ ორი ციფრი.

***მაგალითად***

ბიუჯეტის მე-2 თავში მოცემულია პროგრამებისა და ქვეპროგრამების აღწერა და მიზნები, ხოლო მოსალოდნელი საბოლოო/შუალედური შედეგები და შედეგების შეფასების ინდიკატორები განსაზღვრულია პროგრამული ბიუჯეტის დანართში.

მაგალითად, ბორჯომის მუნიციპალიტეტის ბიუჯეტის მე-2 თავში **შიდა სასოფლო-საუბნო გზების რეაბილიტაციის** ქვეპროგრამა წარმოდგენილია შემდეგი სახით:

|  |  |  |  |  |  |
| --- | --- | --- | --- | --- | --- |
| **პრიორიტეტის დასახელება, რომლის ფარგლებშიც ხორციელდება პროგრამა:** | | | ინფრასტრუქტურის განვითარება | | |
| **პროგრამის კლასიფიკაციის კოდი:** | | | | | 02 01 |
| **პროგრამის დასახელება:** | | საგზაო ინფრასტრუქტურის მშენებლობა-რეაბილიტაცია და მოვლა-პატრონობა | | | |
| **პროგრამის განმახორციელებელი:** | | მუნიციპალიტეტის მერია (ინფრასტრუქტურის, არქიტექტურისა და ზედამხედველობის სამსახური) | | | |
| **პროგრამის განხორციელების პერიოდი:** | | | | **2024-2027 წლები** | |
| **პროგრამის მიზანი და აღწერა** | საგზაო ინფრასტრუქტურის გამართული ფუნქციონირების ხელშეწყობა, ტრანსპორტისა და მოსახლეობის შეუფერხებელი გადაადგილება. პროგრამის ფარგლებში განხორციელდება მუნიციპალიტეტში არსებული შიდასახელმწიფოებრივი მნიშვნელობის გზების, ხიდების, ქუჩებისა და ფეხით სავალი ნაწილის რეაბილიტაცია, კაპიტალური მშენებლობა, საგზაო ინფრასტრუქტურის მოვლა-პატრონობა. | | | | |

ხოლო პრიორიტეტების დოკუმენტში და პროგრამული ბიუჯეტის დანართში ინდიკატორები წარმოდგენილია შემდეგი სახით:

|  |  |  |  |  |  |  |  |
| --- | --- | --- | --- | --- | --- | --- | --- |
| მოსალოდნელი საბოლოო შედეგი (OUTCOME) | შედეგის ინდიკატორები | | | | | | გაზომვის ერთეული |
| დასახელება | 2023 წელი (საბაზისო) | 2024 წელი | 2025წელი | 2026 წელი | 2027წელი |
| შექმნილია თანამედროვე სტანდარტების შესაბამისი საგზაო ინფრასტრუქტურა, მოსახლეობის კმაყოფილება | თანამედროვე სტანდარტების შესაბამისად რეაბილიტირებული საგზაო ინფრასტრუქტურა | 60% | 70% | 75% | 80% | 85% | პროცენტი |
| მოსახლეობის კმაყოფილება (ან უკმაყოფილება) | 30% | 50% | 60% | 70% | 80% | კმაყოფილების ინდექსი |

მუნიციპალიტეტის ბიუჯეტი მომზადებულია „პროგრამული ბიუჯეტის შედგენის მეთოდოლოგიის დამტკიცების თაობაზე“ საქართველოს ფინანსთა მინისტრის №385 ბრძანების (2011 წლის 8 ივლისი, ქ. თბილისი) მიხედვით.

წლიური ბიუჯეტის **მე-3 თავში** წარმოდგენილია ინფორმაცია პრიორიტეტების, პროგრამებისა და ქვეპროგრამებისათვის გამოყოფილი **ასიგნებების შესახებ** გასული, მიმდინარე და დასაგეგმი წლების მიხედვით.

# ბორჯომის მუნიციპალიტეტის ძირითადი ფინანსური მაჩვენებლები 2024 წლისათვის

### შემოსულობები

ადგილობრივ თვითმმართველ ერთეულებს აქვთ როგორც საკუთარი ფულადი სახსრები - საგადასახადო და არასაგადასახადო შემოსავლები, სახელმწიფო (ან ავტონომიური რესპუბლიკის) ბიუჯეტიდან ან სხვა დონორებისგან მიღებული ფინანსური რესურსები, ისე ვალის აღების შესაძლებლობა - ყველაფერი ეს არის **ბიუჯეტის შემოსულობები**.

**ბიუჯეტის შემოსულობები** არის ბიუჯეტში შემოსული ფულადი სახსრების ერთობლიობა, რომელსაც მუნიციპალიტეტი იღებს ქვემოთ მოცემული 4 ძირითადი წყაროდან. ესენია:

**!!! რას გულისხმობს ეს ტერმინები:**

* **შემოსავლები**: გადასახადები (ქონების გადასახადი და დღგ-დან წილი), გრანტები და სხვა შემოსავლები (ქვემოთ დეტალურად იქნება განხილული სამივე სახის შემოსავალი);
* **არაფინანსური აქტივების კლება** - მუნიციპალიტეტის მიერ გასაყიდად გატანილი ქონებიდან მიღებული ფულადი სახსრები;

კერძოდ, მუნიციპალიტეტისარაფინანსური აქტივებია:

* *ძირითადი აქტივები*(შენობა-ნაგებობები, მანქანა-დანადგარები, ინვენტარი და სხვ.);
* *არაწარმოებული აქტივები*(მიწა).

მაგალითად, მუნიციპალიტეტს მის საკუთრებაში არსებული შენობა-ნაგებობის ან მიწის გაყიდვისას აკლდება ქონება, თუმცა ბიუჯეტში შესდის ფული. ანუ, ქონების გაყიდვიდან მიღებულ თანხებს არაფინანსური აქტივების კლება ჰქვია.

* **ფინანსური აქტივების კლება** - ფულადი სახსრები, რომლებიც მიიღება მუნიციპალიტეტის მიერ მის საკუთრებაში არსებული ფინანსური რესურსების გამოყენებიდან;

კერძოდ, ფინანსური აქტივებია:

* ვალუტა და დეპოზიტები;
* სესხები (მუნიციპალიტეტის მიერ გასესხებული თანხა);
* აქციები და სხვა კაპიტალი.

მაგალითად, მუნიციპალიტეტს უკან დაბრუნებული გასესხებული თანხის ან წინა წელს დარჩენილი ნაშთის გამოყენებისას ფინანსური აქტივი აკლდება, თუმცა ბიუჯეტში შესდის ფული.

* **ვალდებულებების ზრდა -** ფულადი სახსრები, რომლებიც მუნიციპალიტეტს ვალის აღების შედეგად აქვს.

კერძოდ, ვალდებულებებია:

* *საგარეო ვალი;*
* *საშინაო ვალი.*

მუნიციპალიტეტს შეუძლია საქართველოს მთავრობის ნებართვით აიღოს სესხი. მუნიციპალიტეტის მიერ აღებული სესხის საერთო მოცულობა არ უნდა აღემატებოდეს გასული სამი საბიუჯეტო წლის საკუთარი შემოსავლების საშუალო წლიური ოდენობის 10 პროცენტს.

ბორჯომის მუნიციპალიტეტის შემოსულობების საპროგნოზო მაჩვენებელი 2023 წლის დამტკიცებული ბიუჯეტით 28 380 8 ლარია, აქედან 28 080 8ლარი შემოსავლებია, ხოლო 300 000 ლარი - არაფინანსური აქტივების კლება. აღსანიშნავია, რომ ეს მაჩვენებელი 2023 წლის განმავლობაში გაიზრდება, რადგან ბიუჯეტში აისახება 2022 წელს დარჩენილი ნაშთი და ცენტრალური ბიუჯეტიდან გამოყოფილი ტრანსფერები, ასევე შეიძლება გაიზარდოს სხვა შემოსავლებიც. დამტკიცებულ ბიუჯეტში განხორციელებულ ცვლილებებს კორექტირებული, ანუ, დაზუსტებული ბიუჯეტი ჰქვია.

ქვემოთ მოცემულია ბორჯომის მუნიციპალიტეტის 2024 წლის დამტკიცებული ბიუჯეტის შემოსულობების გრაფიკული სურათი.

### შემოსავლები

მუნიციპალიტეტის შემოსულობების მთავარი წყარო შემოსავლებია. ბორჯომის მუნიციპალიტეტის ბიუჯეტში იგეგმება: გადასახადებიდან (საპროგნოზო მაჩვენებლებით) – 17 412.4 ლარის (მთელი შემოსავლების 51,7 %), გრანტებიდან - 270 400 (მთელი შემოსავლების 0,8%) ლარის, სხვა შემოსავლებიდან კი 15 987,6 ლარის (მთელი შემოსავლების 47.4%) მობილიზება.

ქვემოთ მოცემულია ბორჯომის მუნიციპალიტეტის 2024 წლის შემოსავლების გრაფიკული სურათი.

### გადასახადები

ბიუჯეტის მე-4 მუხლში მოცემულია ინფორმაცია საგადასახადო შემოსავლების შესახებ.

გადასახადები შედგება:

* **ადგილობრივი გადასახადისგან,** როგორიც არის ქონების გადასახადი. 2024 წელს ბორჯომის მუნიციპალიტეტის ბიუჯეტში ქონების გადასახადიდან დაგეგმილია 11 000 0 ლარის მობილიზება. ამ თანხას იხდიან როგორც იურიდიული, ისე ფიზიკური პირები;
* **დამატებული ღირებულების გადასახადისგან** (**დღგ**) - 2024 წელს ბორჯომის მუნიციპალიტეტისთვის დღგ-დან მისაღები გადასახადი განისაზღვრა 6 412.4 ლარით.

2024 წლის 1 იანვრიდან სახელმწიფო ბიუჯეტში შესული დღგ-დან 25 პროცენტი ნაწილდება მუნიციპალიტეტებს შორის. გადანაწილება ხდება შემდეგი წესის მიხედვით:

* მუნიციპალიტეტში რეგისტრირებული მოსახლეობის რაოდენობა - 60%;
* 6 წლამდე ბავშვთა რაოდენობა - 15%;
* 6-დან 18 წლამდე მოზარდთა რაოდენობა - 10%;
* მაღალმთიან დასახლებაში მუდმივად მცხოვრები პირის სტატუსის მქონე პირთა რაოდენობა - 10%;
* მუნიციპალიტეტის ფართობი - 5%.

ამ სტატისტიკური მონაცემების საფუძველზე განისაზღვრება მუნიციპალიტეტებისთვის გასაცემი თანხის მოცულობა. 2024 წელს სახელმწიფო ბიუჯეტში დღგ-ის საპროგნოზო მაჩვენებელი განისაზღვრა 7 388 334 .0.ლარით, აქედან 2024 წელს მუნიციპალიტეტების მიერ დღგ-ის სახით მისაღები შემოსავლები პროგნოზირებულია 1 847 083. 5 მლნ ლარის (დღგ-ის 25%) ოდენობით. ამ თანხიდან ბორჯომის მუნიციპალიტეტს 0,37%, ანუ, 7 300 0 ლარი ერგება.

### გრანტები

ბიუჯეტის მე-5 მუხლში მოცემულია ინფორმაცია გრანტების (ტრანსფერების) შესახებ. მუნიციპალიტეტები სახელმწიფო ბიუჯეტიდან იღებენ ტრანსფერებს.

სულ მუნიციპალიტეტი იღებს 3 სახის ტრანსფერს. ესენია:

* **მიზნობრივი ტრანსფერი** - დელეგირებულ უფლებამოსილებათა განხორციელების მიზნით ფინანსური დახმარების სახით მიღებული სახსრები;
* **კაპიტალური ტრანსფერი** - სახელმწიფო, ავტონომიური რესპუბლიკის რესპუბლიკურ და ადგილობრივი თვითმმართველი ერთეულების ბიუჯეტებს შორის გაწეული ფინანსური დახმარება, რომელიც დაკავშირებულია ტრანსფერის მიმღების არაფინანსური აქტივების ზრდასთან. გამოიყოფა კაპიტალური პროექტის განსახორციელებლად;
* **სპეციალური ტრანსფერი** - ფინანსური სახსრები სტიქიური მოვლენების, ეკოლოგიური და სხვა სახის კატასტროფების, საომარი მოქმედებების, ეპიდემიების და სხვა საგანგებო სიტუაციების შედეგების (ზიანის) სალიკვიდაციოდ, აგრეთვე სხვა ღონისძიებების განსახორციელებლად.

დამტკიცებული ბიუჯეტის მიხედვით, 2024 წელს ბორჯომის მუნიციპალიტეტი მიიღებს 270 400 ლარის მოცულობის მიზნობრივ ტრანსფერს, რომელიც გამოიყოფა შემდეგი დელეგირებული უფლებამოსილებების განსახორციელებლად:

* „საზოგადოებრივი ჯანმრთელობის შესახებ“ საქართველოს კანონით განსაზღვრული უფლებამოსილების განხორციელებისათვის - 270 400 ლარი;

### სხვა შემოსავლები

ბიუჯეტის მე-6 მუხლში მოცემულია ინფორმაცია სხვა შემოსავლებიდან მიღებული ფულადი სახსრების შესახებ.

*!!!* ***რას მოიცავს სხვა შემოსავლები:***

* **შემოსავლები საკუთრებიდან:** *პროცენტი* (კომერციულ ბანკში არსებული დეპოზიტიდან მიღებული პროცენტი, გასესხებული თანხიდან მიღებული პროცენტი); *რენტა* (მოსაკრებელი ბუნებრივი რესურსებით სარგებლობისათვის და შემოსავალი მიწის იჯარიდან და მართვაში გადაცემიდან);
* **საქონლისა და მომსახურების რეალიზაცია:** *ადმინისტრაციული მოსაკრებლები და გადასახდელები* (მოსაკრებელი მშენებლობის ნებართვაზე; სამხედრო სავალდებულო სამსახურის გადავადების მოსაკრებელი; ადგილობრივი მოსაკრებელი დასახლებული ტერიტორიის დასუფთავებისათვის; სათამაშო ბიზნესის მოსაკრებელი და სხვ.); *არასაბაზრო წესით გაყიდული საქონელი და მომსახურება* (შემოსავლები მომსახურების გაწევიდან);
* **ჯარიმები, სანქციები და საურავები:** მათ შორის პატრულის მიერ გამოწერილი ჯარიმები;
* **შერეული და სხვა არაკლასიფიცირებული შემოსავლები:** ისეთი სახის შემოსავლები, რომლებიც ზემოთ ჩამოთვლილ კატეგორიებში არ შედის.

2024 წელს ბორჯომის მუნიციპალიტეტის სხვა შემოსავლები შეადგენს 15 987.6 ლარს (აღსანიშნავია, რომ ბორჯომის მუნიციპალიტეტის შემოსავლების დიდი ნაწილი ბუნებრივი რესურსების (ბორჯომის წყლის მოპოვება) მოსაკრებელზე მოდის), რაც გრაფიკულად ასე გამოიყურება:

**საქონლისა და მომსახურების რეალიზაციის** კატეგორიიდან დაგეგმილია 1637,0 ლარის მობილიზება. აქედან განსაზღვრულია: სანებართვო მოსაკრებლიდან - 157,0 ლარის, სათამაშო ბიზნესის მოსაკრებლიდან - 1 000 000 ლარის, დასახლებული ტერიტორიის დასუფთავებისათვის მოსაკრებლიდან კი 370,0 ლარის მიღება. ასევე დაგეგმილია 30 000 ლარის მიღება არასაბაზრო წესით გაყიდული საქონლისა და მომსახურებიდან.

### **მუნიციპალიტეტის გადასახდელები**

ბიუჯეტიდან გასაცემი ფულადი სახსრების ერთობლიობა არის **ბიუჯეტის გადასახდელები**.

**!!! რას გულისხმობს ეს ტერმინები:**

* **ხარჯები**: ყოველწლიურად გასაწევი ხარჯები: მუნიციპალიტეტის თანამშრომელთა ხელფასები, საოფისე მასალებისა და ინვენტარის შეძენა, ააიპ-ების დაფინანსება, აღებული სესხის პროცენტის დაბრუნება, სოციალური უზრუნველყოფა;
* **არაფინანსური აქტივების ზრდა** - ქონების შეძენა, რეაბილიტაცია; კაპიტალური პროექტების განხორციელება;

მაგალითად, მუნიციპალიტეტის მიერ რამე სახის ინფრასტრუქტურული პროექტის განხორციელება ან 500 ლარზე მეტი ღირებულების ტექნიკის შეძენა იწვევს მისი არაფინანსური აქტივების ზრდას.

* **ფინანსური აქტივების ზრდა** - მუნიციპალიტეტის მიერ სესხის გაცემა ან შპს-ს დაფინანსება, ან დეპოზიტზე თანხის დადება. ამ ოპერაციების შედეგად მუნიციპალიტეტის ფინანსური აქტივები იზრდება;
* **ვალდებულებების კლება -** მუნიციპალიტეტის მიერ აღებული ვალის ძირითადი თანხის დაფარვა.

ბორჯომის მუნიციპალიტეტის 2024 წლის ბიუჯეტის საპროგნოზო მაჩვენებლით გადასახდელები 34170,4ლარია, აქედან 82,7% ხარჯებია, ხოლო 17.0% - არაფინანსური აქტივების ზრდა. ასევე, ბიუჯეტის მიხედვით, 55 600 ლარია გათვალისწინებული წინა წლებში აღებული ვალის ძირითადი თანხის დასაფარად. ქვემოთ მოცემულია გადასახდელების გრაფიკული სურათი.

### ხარჯები

მუნიციპალიტეტის ხარჯები იყოფა შემდეგ ძირითად კატეგორიებად: შრომის ანაზღაურება, საქონელი და მომსახურება, პროცენტი, სუბსიდიები, გრანტები, სოციალური უზრუნველყოფა და სხვა ხარჯები.

„საქართველოს საბიუჯეტო კლასიფიკაციის დამტკიცების თაობაზე“ საქართველოს ფინანსთა მინისტრის N 99 ბრძანებით (05.04.2019) განსაზღვრულია, რას უნდა მოიცავდეს ეს კატეგორიები:

* *შრომის ანაზღაურება:* მუნიციპალიტეტის თანამდებობის პირთა და საჯარო მოხელეთა ხელფასები, პრემია-დანამატები, კომპენსაცია;
* *საქონელი და მომსახურება:* შრომითი ხელშეკრულებით დასაქმებულ პირთა შრომის ანაზღაურება; მივლინება; ოფისის ხარჯები, კომპიუტერული ტექნიკა (კომპიუტერი, პრინტერი, სკანერი, უწყვეტი კვების წყარო, კომპიუტერული ტექნიკის აქსესუარები და სხვ.); საოფისე ავეჯი; შენობა-ნაგებობების და მათი მიმდებარე ტერიტორიების მიმდინარე რემონტის ხარჯები; საოფისე ტექნიკის, ინვენტარის, მანქანა-დანადგარების მოვლა-შენახვის (ექსპლუატაციისა) და მიმდინარე რემონტის ხარჯები; კავშირგაბმულობის ხარჯები; საფოსტო მომსახურების ხარჯები; კომუნალური ხარჯები; წარმომადგენლობითი ხარჯები (საქართველოს მოქალაქეებისთვის გაწეული წარმომადგენლობითი ხარჯები, აგრეთვე, იმავე ღონისძიებების ფარგლებში, უცხოელი სტუმრებისთვის გაწეული ხარჯები); ტრანსპორტისა და ტექნიკის ექსპლუატაცია და მოვლა-შენახვა; მიმდინარე რემონტი; შენობა-ნაგებობების დაცვის ხარჯები; კულტურული, სპორტული, საგანმანათლებლო და საგამოფენო ღონისძიებების ხარჯები და სხვ.;
* *პროცენტი:* მუნიციპალიტეტის მიერ აღებული ვალის მომსახურების პროცენტი საგარეო და საშინაო ვალდებულებებზე;
* *სუბსიდიები:* მუნიციპალიტეტის მიერ დაფუძნებული ააიპ-ებისთვის მიმდინარე მიზნების შესასრულებლად უსასყიდლოდ, დაუბრუნებლად გაცემული ტრანსფერი;
* *გრანტი:* გრანტები სხვა დონის სახელმწიფო ერთეულებისთვის. მაგალითად, სახელმწიფო ააიპ-ებისთვის;
* *სოციალური უზრუნველყოფა:* სხვადასხვასოციალური დახმარება;
* *სხვა ხარჯები:* სარეზერვო ფონდი, საკრებულოს წევრების უფლებამოსილების განხორციელებასთან დაკავშირებული ხარჯები და სხვ.

ბორჯომის მუნიციპალიტეტის 2024 წლის ბიუჯეტის ხარჯები შეადგენს 28 272,9 ლარს.

ქვემოთ მოცემულ გრაფიკულ სურათზე წარმოდგენილია ბორჯომის მუნიციპალიტეტის ბიუჯეტის ხარჯების კატეგორიების პროცენტული გადანაწილება.

* აღსანიშნავია, რომ ბორჯომის მუნიციპალიტეტის ბიუჯეტიდან **გრანტის სახით** 125 ათასი ლარია გამოყოფილი რეგიონული სარაგბო კლუბი - „ტაო“;-ს დასაფინანსებლად.

30 ათასი ლარი ა.ა.ი.პ სამცხე-ჯავახეთის დანიშნულების ადგილის მართვის ორგანიზაციისათვის,

1200 ლარი ა.ა.ი.პ კავშირი ადგილობრივ თვითმართველობათა ორგანიზაციის საწევროს გადასახდელად.

2024 წელს ბორჯომის მუნიციპალიტეტის ბიუჯეტის სხვა ხარჯების კატეგორიაში გათვალისწინებულია: ბორჯომის მუნიციპალიტეტის საკრებულო 140 400 ლარი, ბორჯომის მუნიციპალიტეტის მერია 135 000 ლარი, სარეზერვო ფონდი 680 000 ლარი; ბინათმესაკუთრეთა ამხანაგობების დაფინანსება 250 000 ლარი; გარკვეული სოციალური დახმარებები 151 300 ლარი; 2 100 ააიპ ბორჯომის სასაფლაოსთვის, სასამართლო გადაწყვეტილებები 15 000 ლარი, საპროექტო დოკუმენტაციისა და საექსპერტო მომსახურეობის შესყიდვა 400 000 ათასი ლარი, საჯარო სკოლების ფინანსური დახმარება და რეაბილიტაცია 108 000 ათასი ლარი კულტურის სფეროს განვითარება 257 200 ლარი.

# ხარჯები და არაფინანსური აქტივების ზრდა (ფუნქციონალური კლასიფიკაცია)

მუნიციპალიტეტის ბიუჯეტის მე-9 მუხლში წარმოდგენილია ინფორმაცია დარგების მიხედვით (ფუნქციონალურ ჭრილში), რა ხარჯები იქნება გაწეული და რა თანხა დაიხარჯება არაფინანსური აქტივების ზრდისთვის.

მუხლი მოიცავს შემდეგ მიმართულებებს:

* *საერთო დანიშნულების სახელმწიფო მომსახურება:* (აღმასრულებელი და წარმომადგენლობითი ორგანოების საქმიანობის უზრუნველყოფა; ვალთან დაკავშირებული ოპერაციები);
* ეკონომიკური საქმიანობა: საავტომობილო ტრანსპორტი და გზები;
* გარემოს დაცვა: ნარჩენების შეგროვება, გადამუშავება და განადგურება;
* საბინაო-კომუნალური მეურნეობა: წყალმომარაგება; გარე განათება; სხვა არაკლასიფიცირებული საქმიანობა საბინაო-კომუნალურ მეურნეობაში;
* ჯანმრთელობის დაცვა: საზოგადოებრივი ჯანდაცვის მომსახურება;
* დასვენება, კულტურა და რელიგია: მომსახურება დასვენებისა და სპორტის სფეროში; მომსახურება კულტურის სფეროში; რელიგიური და სხვა სახის საზოგადოებრივი საქმიანობა;
* განათლება: სკოლამდელი აღზრდა;
* სოციალური დაცვა: ავადმყოფთა და შეზღუდული შესაძლებლობის მქონე პირთა სოციალური დაცვა; ხანდაზმულთა სოციალური დაცვა; ოჯახებისა და ბავშვების სოციალური დაცვა; სამშობლოს დაცვისას დაღუპულთა და ომის შემდეგ გარდაცვლილ მეომართა სარიტუალო მომსახურების უზრუნველყოფის ხარჯები; დევნილთა და უპატრონო მიცვალებულების სარიტუალო მომსახურების უზრუნველყოფის ხარჯები და სხვ.

ბორჯომის მუნიციპალიტეტის ბიუჯეტით ხარჯებისა და არაფინანსური აქტივების ზრდისთვის განსაზღვრულია 34 114.8ლარი.

# ბორჯომის მუნიციპალიტეტის პრიორიტეტები, პროგრამები და ქვეპროგრამები

2024-2027 წლების პრიორიტეტების დოკუმენტის მიხედვით ბორჯომის მუნიციპალიტეტის პრიორიტეტებია:

ბორჯომის მუნიციპალიტეტის 2024-2027 წლების პრიორიტეტების დოკუმენტის მიხედვით პრიორიტეტული მიმართულებებისთვის გათვალისწინებულია შემდეგი თანხები:

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **02 00** | **ინფრასტრუქტურის განვითარება** | **10 381,2** | **11 916,7** | **13 104,4** | **14 591,5** | **49 993,7** |
| **03 00** | **დასუფთავება და გარემოს დაცვა** | **2 485,0** | **2 602,3** | **2 761,0** | **2 935,6** | **10 783,9** |
| **04 00** | **განათლება** | **3 942,6** | **4 083,6** | **4 315,6** | **4 617,5** | **16 959,3** |
| **05 00** | **კულტურა, ახალგაზრდობა და სპორტი** | **6 232,8** | **6 474,8** | **6 776,7** | **7 027,1** | **26 511,5** |
| **06 00** | **ჯანმრთელობის დაცვა და სოციალური უზრუნველყოფა** | **3 826,1** | **3 810,2** | **3 810,1** | **3 810,0** | **15 256,5** |

**ათასი ლარი**

#### გრაფიკულ სურათზე ნაჩვენებია პრიორიტეტული მიმართულებების დაფინანსების პროცენტული გადანაწილება 2024წლისთვის.

ათასი ლარი

2024 წელს ბორჯომის მუნიციპალიტეტის ბიუჯეტში მმართველობისა და საერთო დანიშნულების მიმართულებით გასაწევი ხარჯებისთვის განსაზღვრულია 3,754.5ლარი, რაც მოიცავს მერიისა და საკრებულოს ხარჯებს, აგრეთვე, წინა პერიოდში წარმოქმნილი ვალდებულებების მომსახურებას და სარეზერვო ფონდს (სტიქიური უბედურებების სალიკვიდაციოდ).

**ათასი ლარი**

|  |  |  |
| --- | --- | --- |
| პროგრამული კოდი | პრიორიტეტი, პროგრამა, ქვეპროგრამა | 2024 წელი |
| 01 00 | **მმართველობა და საერთო დანიშნულების ხარჯები** |  |
| 01 01 | საკანონმდებლო და აღმასრულებელი ხელისუფლების საქმიანობის უზრუნველყოფა | **7302.7** |
| 01 01 01 | მუნიციპალიტეტის საკრებულო | **1440.0** |
| 01 01 02 | მუნიციპალიტეტის მერია | **4585.7** |
| 01 02 | საერთო დანიშნულების ხარჯები | **777.0** |
| 01 02 01 | სარეზერვო ფონდი | **680.0** |
| 01 02 02 | მგფ | **67.0** |
| 01 02 04 | შესყიდვებთან (ტენდერი, აუქციონი) დაკავშირებული ხარჯი | **15.0** |
|  |  |  |

**პრიორიტეტი - ინფრასტრუქტურის განვითარება 02 00**

**ათასი ლარი**

|  |  |  |  |  |  |
| --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| **02 00** | **ინფრასტრუქტურის განვითარება** | **10 381,2** | **11 916,7** | **13 104,4** | **14 591,5** |
| **02 01** | **საგზაო ინფრასტრუქტურის მშენებლობა-რეაბილიტაცია და მოვლა-შენახვა** | **2 290,0** | **3 341,0** | **4 170,0** | **5 320,0** |
| **02 02** | **წყლის სისტემების განვითარება** | **1 106,0** | **1 182,0** | **1 382,0** | **1 182,0** |
| **02 03** | **გარე განათება** | **1 208,5** | **1 231,5** | **1 256,8** | **1 284,6** |
| **02 04** | **მშენებლობა, ავარიული ობიექტების და შენობების რეაბილიტაცია** | **1 036,0** | **1 100,0** | **1 327,0** | **2 274,0** |
| **02 05** | **კეთილმოწყობის ღონისძიებები** | **1 452,3** | **2 162,2** | **2 167,6** | **1 378,9** |
| **02 06** | **მუნიციპალური ტრანსპორტის განვითარება** | **2 588,3** | **2 000,0** | **2 001,0** | **2 002,0** |

**პროგრამა:** საგზაო ინფრასტრუქტურის მშენებლობა-რეაბილიტაცია და მოვლა-შენახვა (პროგრამული კოდი 0201)

ათასი ლარი

|  |  |  |  |  |  |
| --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| **02 01** | **საგზაო ინფრასტრუქტურის მშენებლობა-რეაბილიტაცია და მოვლა-შენახვა** | **2 290,0** | **3 341,0** | **4 170,0** | **5 320,0** |
| 02 01 01 | მუნიციპალიტეტის ტერიტორიაზე გზების რეაბილიტაცია | 495,0 | 870,0 | 1 500,0 | 2 500,0 |
| 02 01 02 | ფეხით სავალი ნაწილის მოპირკეთება | 425,0 | 1 301,0 | 1 500,0 | 1 900,0 |
| 02 01 03 | მუნიციპალიტეტის ტერიტორიაზე ხიდების რეაბილიტაცია | - | - | - | - |
| 02 01 04 | გარე-ვიდეო სამეთვალყურეო,სიჩქარის შემზღუდველი ბარიერების და სიჩქარის რადარების შეძენა-დამონტაჟება | 670,0 | 670,0 | 670,0 | 120,0 |
| 02 01 05 | საგზაო ინფრასტრუქტურის მოვლა პატრონობა | 700,0 | 500,0 | 500,0 | 800,0 |

**პროგრამა:** წყლის სისტემების განვითარება (პროგრამული კოდი 0202)

ათასი ლარი

|  |  |  |  |  |  |
| --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| **02 02** | **წყლის სისტემების განვითარება** | **1 106,0** | **1 182,0** | **1 382,0** | **1 182,0** |
| 02 02 01 | წყალსადენებისა და საკანალიზაციო სისტემების მოწყობა რეაბილიტაცია და მოვლა-პატრონობა | 424,0 | 500,0 | 700,0 | 500,0 |
| 02 02 02 | ბორჯომის სოფლის წყალი | 682,0 | 682,0 | 682,0 | 682,0 |

**პროგრამა:** გარე განათება (პროგრამის კოდი 0203)

ათასი ლარი

|  |  |  |  |  |  |
| --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| **02 03** | **გარე განათება** | **1 208,5** | **1 231,5** | **1 256,8** | **1 284,6** |
| 02 03 01 | გარე განათების ქსელის მოწყობა რეაბილიტაცია და ექსპლოატაცია | 800,0 | 800,0 | 800,0 | 800,0 |
| 02 03 02 | ბორჯომის გარე-განათება | 408,5 | 431,5 | 456,8 | 484,6 |

**პროგრამა:** მშენებლობა, ავარიული ობიექტების და შენობების რეაბილიტაცია (პროგრამული კოდი 0204)

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **02 04** | **მშენებლობა, ავარიული ობიექტების და შენობების რეაბილიტაცია** | **1 036,0** | **1 100,0** | **1 327,0** | **2 274,0** | **5 737,0** |
| 02 04 01 | საცხოვრებელი და არასაცხოვრებელი შენობების რეაბილიტაცია | 176,0 | 100,0 | 500,0 | 850,0 | **1 626,0** |
| 02 04 02 | ბინათმესაკუთრეთა ამხანაგობების ხელშეწყობის პროგრამა | 250,0 | 600,0 | 527,0 | 724,0 | **2 101,0** |
| 02 04 03 | საყრდენი კედლების, ნაპირსამაგრი ნაგებობების და გაბიონების მოწყობა, რეაბილიტაცია და ექსპლოატაცია | 610,0 | 400,0 | 300,0 | 700,0 | **2 010,0** |

**პროგრამა:** კეთილმოწყობის ღონისძიებები (პროგრამული კოდი 0205)

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **02 05** | **კეთილმოწყობის ღონისძიებები** | **1 452,3** | **2 162,2** | **2 167,6** | **1 378,9** | **7 160,9** |
| 02 05 01 | სანიაღვრე და სარწყავი არხების გაწმენდა, კეთილმოწყობა და რეაბილიტაცია | **100,0** | **150,0** | **150,0** | **150,0** | **550,0** |
| 02 05 02 | ქუჩების გამწვანება და სკვერების კეთილმოწყობა | 850,0 | 1 500,0 | 1 500,0 | 700,0 | **4 550,0** |
| 02 05 03 | ბორჯომის გამწვანება 2012 | 363,7 | 363,7 | 363,7 | 363,7 | **1 454,6** |
| 02 05 04 | სარიტუალო დარბაზების კეთილმოწყობა ჭურჭლის შეძენა, სასაფლაოების და ეკლესიების შემოღობვა | **-** | **-** | **-** | **-** | **-** |
| 02 05 05 | სასაფლაობის მოვლა-პატრონობა | 138,7 | 148,5 | 153,9 | 165,2 | **606,3** |

**პროგრამა:** მუნიციპალური ტრანსპორტის განვითარება (პროგრამული კოდი 0206)

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **02 06** | **მუნიციპალური ტრანსპორტის განვითარება** | **2 588,3** | **2 000,0** | **2 001,0** | **2 002,0** | **8 591,3** |
| 02 06 01 | მუნიციპალური ტრანსპორტის სუბსიდირება | 1 970,0 | 2 000,0 | 2 001,0 | 2 002,0 | **7 973,0** |
| 02 06 02 | სატრანსპორტო საშუალებების შეძენა | 618,3 | - | - | - | **618,3** |

### პრიორიტეტი - **დასუფთავება და გარემოს დაცვა 03 00**

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **03 00** | **დასუფთავება და გარემოს დაცვა** | **2 485,0** | **2 602,3** | **2 761,0** | **2 935,6** | **10 783,9** |
| 03 01 | დასუფთავება და ნარჩენების გატანა | 2 485,0 | 2 602,3 | 2 761,0 | 2 935,6 | **10 783,9** |

**პრიორიტეტი - განათლება 04 00**

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **04 00** | **განათლება** | **3 942,6** | **4 083,6** | **4 315,6** | **4 617,5** | **16 959,3** |
| **04 01** | **სკოლამდელი დაწესებულებების ფუნქციონირება** | **3 734,6** | **3 983,6** | **4 215,6** | **4 517,5** | **16 451,3** |
| 04 01 02 | ბორჯომის სკოლამდელი აღზრდის დაწესებულებების გაერთიანება „ბორჯომის ჯანმრთელი მომავალი“ | 3 734,6 | 3 983,6 | 4 215,6 | 4 517,5 | **16 451,3** |
| **04 02** | **საჯარო სკოლების ფინანსური დახმარება** | **108,0** | **-** | **-** | **-** | **108,0** |
| **04 03** | **საგანმანათლებლო ცენტრის დაფინანსება** | **100,0** | **100,0** | **100,0** | **100,0** | **400,0** |

**პრიორიტეტი - კულტურა, ახალგაზრდობა და სპორტი 05 00**

**პროგრამები:**

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **05 00** | **კულტურა, ახალგაზრდობა და სპორტი** | **6 232,8** | **6 474,8** | **6 776,7** | **7 027,1** | **26 511,5** |
| 05 01 | სპორტის სფეროს განვითარება | **2 544,4** | **2 092,5** | **2 301,9** | **2 408,6** | **9 347,4** |
| 05 01 01 | სპორტული დაწესებულებების ხელშეწყობა | 1 636,0 | 1 640,7 | 1 648,5 | 1 654,3 | **6 579,5** |
| 05 01 01 01 | ბორჯომის სკოლისგარეშე სასპორტო სკოლა | 1 162,7 | 1 167,2 | 1 174,7 | 1 180,7 | **4 685,5** |
| 05 01 01 02 | ა(ა)იპ ბორჯომი ფეხბურთი 2013 | 473,3 | 473,4 | 473,8 | 473,5 | **1 894,0** |
| 05 01 02 | სპორტული ღონისძიებები | 158,4 | 151,9 | 153,4 | 154,3 | **617,9** |
| 05 01 03 | ატრაქციონებისა და სპორტული მოედნების მოწყობა | 750,0 | 300,0 | 500,0 | 600,0 | **2 150,0** |
| **05 02** | **კულტურის სფეროს განვითარება** | **3 603,5** | **4 297,3** | **4 389,8** | **4 533,5** | **16 824,1** |
| 05 02 01 | კულტურის სფეროს დაწესებულებების ხელშეწყობა | 2 051,5 | 2 240,3 | 2 374,8 | 2 518,5 | **9 185,1** |
| 05 02 01 01 | მუსიკალური სკოლების დაფინანსება | 461,4 | 441,5 | 441,5 | 441,5 | **1 785,8** |
| 05 02 01 02 | საბიბლიოთეკო გაერთიანება | 476,0 | 513,2 | 556,1 | 599,1 | **2 144,5** |
| 05 02 01 03 | ბორჯომის კულტურისა და ხელოვნების ცენტრი | 1 114,1 | 1 285,6 | 1 377,2 | 1 477,9 | **5 254,8** |
| 05 02 02 | ეროვნული, სახალხო და საგანმანათლებლო ღონისძიბები | 627,0 | 767,0 | 925,0 | 925,0 | **3 244,0** |
| 05 02 03 | ბორჯომის მუნიციპალიტეტის ტერიოტორიაზე კლუბების და პარკის სარეაბილიტაციო სამუშაოები | 350,0 | 700,0 | 500,0 | 500,0 | **2 050,0** |
| 05 02 04 | რელიგიური ორგანიზაციების ხელშეყწობა | 285,0 | 285,0 | 285,0 | 285,0 | **1 140,0** |
| 05 02 06 | ახალგაზრდობის ხელშეწყობა(დახმარება) | 290,0 | 305,0 | 305,0 | 305,0 | **1 205,0** |
| 05 03 | საინფორმაციო მომსახურეობა | 85,0 | 85,0 | 85,0 | 85,0 | **340,0** |

**პროგრამა: სპორტის სფეროს განვითარება 05 01**

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| 05 01 | სპორტის სფეროს განვითარება | **2 544,4** | **2 092,5** | **2 301,9** | **2 408,6** | **9 347,4** |
| 05 01 01 | სპორტული დაწესებულებების ხელშეწყობა | 1 636,0 | 1 640,7 | 1 648,5 | 1 654,3 | **6 579,5** |
| 05 01 01 01 | ბორჯომის სკოლისგარეშე სასპორტო სკოლა | 1 162,7 | 1 167,2 | 1 174,7 | 1 180,7 | **4 685,5** |
| 05 01 01 02 | ა(ა)იპ ბორჯომი ფეხბურთი 2013 | 473,3 | 473,4 | 473,8 | 473,5 | **1 894,0** |
| 05 01 02 | სპორტული ღონისძიებები | 158,4 | 151,9 | 153,4 | 154,3 | **617,9** |
| 05 01 03 | ატრაქციონებისა და სპორტული მოედნების მოწყობა | 750,0 | 300,0 | 500,0 | 600,0 | **2 150,0** |

ათასი ლარი

**პროგრამა: კულტურის სფეროს განვითარება 05 02**

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **05 02** | **კულტურის სფეროს განვითარება** | **3 603,5** | **4 297,3** | **4 389,8** | **4 533,5** | **16 824,1** |
| 05 02 01 | კულტურის სფეროს დაწესებულებების ხელშეწყობა | 2 051,5 | 2 240,3 | 2 374,8 | 2 518,5 | **9 185,1** |
| 05 02 01 01 | მუსიკალური სკოლების დაფინანსება | 461,4 | 441,5 | 441,5 | 441,5 | **1 785,8** |
| 05 02 01 02 | საბიბლიოთეკო გაერთიანება | 476,0 | 513,2 | 556,1 | 599,1 | **2 144,5** |
| 05 02 01 03 | ბორჯომის კულტურისა და ხელოვნების ცენტრი | 1 114,1 | 1 285,6 | 1 377,2 | 1 477,9 | **5 254,8** |
| 05 02 02 | ეროვნული, სახალხო და საგანმანათლებლო ღონისძიბები | 627,0 | 767,0 | 925,0 | 925,0 | **3 244,0** |
| 05 02 03 | ბორჯომის მუნიციპალიტეტის ტერიოტორიაზე კლუბების და პარკის სარეაბილიტაციო სამუშაოები | 350,0 | 700,0 | 500,0 | 500,0 | **2 050,0** |
| 05 02 04 | რელიგიური ორგანიზაციების ხელშეყწობა | 285,0 | 285,0 | 285,0 | 285,0 | **1 140,0** |
| 05 02 06 | ახალგაზრდობის ხელშეწყობა(დახმარება) | 290,0 | 305,0 | 305,0 | 305,0 | **1 205,0** |
| 05 03 | საინფორმაციო მომსახურეობა | 85,0 | 85,0 | 85,0 | 85,0 | **340,0** |

# **პრიორიტეტი - ჯანმრთელობის დაცვა და სოციალური უზრუნველყოფა 06 00**

ათასი ლარი

**პროგრამა: ჯანმრთელობის დაცვა 06 01**

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| 06 00 | **ჯანმრთელობის დაცვა და სოციალური უზრუნველყოფა** | **3 826,1** | **3 810,2** | **3 810,1** | **3 810,0** | **15 256,5** |
| 06 01 | ჯანმრთელობის დაცვა | **145,2** | **130,2** | **130,1** | **130,0** | **535,5** |
| 06 01 01 | ჯანდაცვის ცენტრი | 130,2 | 130,2 | 130,1 | 130,0 | **520,5** |
| 06 01 02 | ამბულატორიული, გადაუდებელი სამედიცინო მომსახურეობის და ჰუმანიტარული დახმარების ხელშეწყობა და რეაბილიტაცია | 15,0 | - | - | - | **15,0** |

**პროგრამა: სოციალური მომსახურება 06 02**

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი** | **პრიორიტეტი, პროგრამა, ქვეპროგრამა** | **2024 წლის პროგნოზი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** | **სულ ოთხი წელი** |
| **06 02** | **სოციალური დაცვა** | **3 680,9** | **3 680,0** | **3 680,0** | **3 680,0** | **14 721,0** |
| 06 02 01 | მოსახლეობის სტაციონარული სამედიცინო მომსახურება | 1 125,0 | 1 125,0 | 1 125,0 | 1 125,0 | **4 500,0** |
| 06 02 02 | უფასო სასადილოს დაფინანსება | 460,1 | 460,4 | 460,3 | 460,4 | **1 841,2** |
| 06 02 03 | ვეტერანთა დაკრძალვის ხარჯები | 3,6 | 3,6 | 3,6 | 3,6 | **14,4** |
| 06 02 04 | მეორე მსოფლიო ომისა და საქართველოს ტერიოტორიული მთლიანობის აღდგენის ომში მონაწილე შშმ ვეტერანთა დახმარება | 3,5 | 3,5 | 3,5 | 3,5 | **14,0** |
| 06 02 05 | ახალდაბადებული ბავშვიანი ოჯახების დახმარება | 220,0 | 220,0 | 220,0 | 220,0 | **880,0** |
| 06 02 07 | სტიქიის შედეგად დაზარალებული ოჯახების ბინით უზრუნველყოფა | 50,0 | 50,0 | 50,0 | 50,0 | **200,0** |
| 06 02 08 | ღვაწლმოსილი ადამიანების დახმარება | 3,6 | 3,6 | 3,6 | 3,6 | **14,4** |
| 06 02 09 | 18 წლამდე ასაკის მრავალშვილიანი ოჯახების დახმარება | 328,2 | 328,2 | 328,2 | 328,2 | **1 312,8** |
| 06 02 11 | მოსახლეობის მედიკამენტებით უზრუნველყოფა | 300,0 | 300,0 | 300,0 | 300,0 | **1 200,0** |
| 06 02 12 | სოციალური დახმარებები | 800,4 | 799,2 | 799,2 | 799,2 | **3 197,8** |
| 06 02 13 | ონკოლოგიური პაციენტების დახმარების პროგრამა | 250,0 | 250,0 | 250,0 | 250,0 | **1 000,0** |
| 02 06 14 | ბავშვთა დაცვა და უფლებების მხარდაჭერა | 136,6 | 136,6 | 136,6 | 136,6 | **546,4** |

****